Document ID: 32008D0360

KOMISSION PÄÄTÖS
tehty 30 päivänä huhtikuuta 2008,
yhteisön rahoitustuen vahvistamisesta lintuinfluenssan torjuntaa koskevista hätätoimenpiteistä Alankomaissa vuonna 2003 aiheutuneiden kustannusten kattamiseksi
(tiedoksiannettu numerolla K(2008) 1668)
(Ainoastaan hollanninkielinen teksti on todistusvoimainen)
(2008/360/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 3 a artiklan 1 kohdan
sekä katsoo seuraavaa:
(1)
Alankomaissa esiintyi vuonna 2003 lintuinfluenssaa. Taudin puhkeaminen aiheutti vakavan vaaran yhteisön kotieläinkannalle.
(2)
Taudin leviämisen estämiseksi ja taudin hävittämiseksi mahdollisimman varhaisessa vaiheessa yhteisön olisi päätöksessä 90/424/ETY säädetyin edellytyksin osallistuttava niiden tukikelpoisten kustannusten rahoittamiseen, joita jäsenvaltiolle on aiheutunut taudin torjumiseksi toteutetuista hätätoimenpiteistä.
(3)
Yhteisön rahoitustuesta Alankomaissa vuonna 2003 toteutettujen lintuinfluenssan (avian influenza) hävittämistoimenpiteiden tukikelpoisiin kustannuksiin 24 päivänä syyskuuta 2003 tehdyssä komission päätöksessä 2003/678/EY (2) myönnettiin Alankomaille yhteisön rahoitustukea vuonna 2003 toteutettujen lintuinfluenssan torjuntaa koskevien hätätoimenpiteiden kustannuksiin.
(4)
Kyseisessä päätöksessä säädettiin 40 000 000 euron suuruisen ensimmäisen erän maksamisesta.
(5)
Edellä mainitun päätöksen nojalla yhteisön rahoitustuen loppuerä maksetaan Alankomaiden 14 päivänä maaliskuuta 2004, 26 päivänä heinäkuuta 2005 ja 2 päivänä marraskuuta 2006 tekemien hakemusten perusteella.
(6)
Edellä mainitut seikat huomioon ottaen olisi vahvistettava Alankomaille vuonna 2003 lintuinfluenssan hävittämisestä aiheutuneita tukikelpoisia kustannuksia varten myönnettävän yhteisön taloudellisen tuen kokonaismäärä.
(7)
Yhteisön eläinlääkintäsääntöjen mukaisesti tehtyjen komission tarkastusten tulosten ja yhteisön rahoitustuen myöntämistä koskevien edellytysten vuoksi ilmoitettujen kustannusten koko summaa ei voida katsoa tukikelpoiseksi.
(8)
Komission huomautukset, tukikelpoisten kustannusten laskentamenetelmät ja loppupäätelmät ilmoitettiin Alankomaille 12 päivänä heinäkuuta 2007, 26 päivänä lokakuuta 2007 ja 5 päivänä joulukuuta 2007 päivätyillä kirjeillä.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 2003/678/EY nojalla Alankomaille lintuinfluenssan hävittämiseen vuonna 2003 liittyviä kustannuksia varten myönnettävän yhteisön taloudellisen tuen kokonaismääräksi vahvistetaan 65 516 152,41 euroa.
2 artikla
Tämä päätös on osoitettu Alankomaiden kuningaskunnalle.
Tehty Brysselissä 30 päivänä huhtikuuta 2008.

Labels: 19
5
0
6
18